Yewiya Erebanê Meğrıbi

Yewiya Erebanê Meğrıbi (YEM, Fransızki Union du Maghreb arabe; Erebki اتحاد المغرب العربي Ittiḥād al-Maġrib al-ʿArabī [Ittiḥād al-Maġrib al-ʿarabī]) yew werêamayışê Erebanê heminano ke hetê ekonomiye u siyaset de piyabiyena Afrikaya Zımey xo rê menzil gırewta.

Fıkrê piyagureyayene (piyaxebetiyayene) serra 1985ıne de azadbiyena Tunıs u Fasi ra dıme veciya. Labelê pêseramayış hirıs serri ra tepeya tewr verênde nê panc dıwelan miyan de, yanê mabênê Libya, Cezayir, Moritanya, Tunıs u Fasi de ame meydan.

Serrê ra tepeya, serra 1989ıne de werêamayışo resmi terefê dıwelanê ezayan ra ame imza kerdene. Serveriya na komele serre de reyê dıwelan miyan de vuriyena.

Labelê, sebetanê mesela Sehra Rocawani ra Fas u Cezayir miyan de lec bi têra u xeylê wext pêseramayışi nêşa bıbo. Pêseramayışo ke gani serra 2005 miyan de bıbiyêne, seba redkerdena Fasi ancia phızqiya. Çıke Cezayiri gıraniya xo serbestiya Sehra Rocawani sero day biye u nae sero Fas ki zaf qehrna bi.

Fas serra 2005ıne de na komele ra bırriya a. Ey ra ğeyri ezayê bini pêro ezayê Liga Ereban u Yewiya Afrikayê zi.  

 Çımey 
 Pela Meğrıbia Resmiye

Kategoriye:Yewiya Erebanê Meğrıbi
Kategoriye:Organizasyonê Erebi